Πρωτεΐνη: Ό,τι πρέπει να γνωρίζετε για αυτήν και τις πηγές της - Gimnastirio.gr\nΗ πρωτεΐνη είναι υπεύθυνη για τη συνεχή ανανέωση των κυττάρων και των μυϊκών ιστών. Το μεγαλύτερο μέρος της πρωτεΐνης βρίσκεται στους σκελετικούς μύες, οπότε είναι λογικό ότι για να αναπτυχθούν θα πρέπει να προσλαμβάνεται περισσότερη πρωτεΐνη από αυτή που δαπανάται για την ανασύνθεση των κυττάρων και των ιστών.\nΜέσω της πρωτεΐνης εισάγεται στο σώμα μας άζωτο. Όταν η ποσότητα του αζώτου που προσλαμβάνεται μέσω της πρωτεΐνης είναι μεγαλύτερη από αυτή που αποβάλλεται από τον οργανισμό, τότε έχουμε θετικό ισοζύγιο αζώτου και υπάρχει αύξηση της μυϊκής μάζας, ενώ σε αντίθετη περίπτωση υπάρχει απώλεια μυϊκής μάζας. Οι πρωτεΐνες συντίθενται από τα αμινοξέα. Κάθε πρωτεΐνη αποτελείται από μια αλυσίδα πολλών αμινοξέων. Ουσιαστικά, τα αμινοξέα είναι η δομική ύλη της πρωτεΐνης. Μια τυπική πρωτεΐνη μπορεί να περιέχει 300 ή περισσότερα αμινοξέα, ενώ κάθε πρωτεΐνη έχει δικό της αριθμό και δική της αλληλουχία αμινοξέων.\nΌταν ασκείται κανείς συστηματικά και θέλει να αυξήσει τη μυϊκή του μάζα, θα πρέπει να δημιουργήσει το κατάλληλο περιβάλλον, ώστε να δημιουργηθούν οι συνθήκες για πρωτεϊνική σύνθεση.\nΗ πρωτεΐνη είναι το μόνο συστατικό που δεν μπορεί να αποθηκευθεί σαν εφεδρεία στο σώμα, σε αντίθεση με το λίπος και τους υδατάνθρακες. Η πρωτεΐνη παραμένει σαν μια προσωρινή πηγή μέσα στο αίμα, η οποία θα πρέπει να αναπληρώνεται τακτικά.\nΠολλοί καταφεύγουν σε πρόσληψη πρωτεΐνης με συμπληρώματα διατροφής, εμείς ωστόσο σας συμβουλεύουμε να τα αποφύγετε! Γιατί να καταφύγει κάποιος σε επεξεργασμένα χημικά προϊόντα, ενώ μπορεί να υπερκαλύψει τις ανάγκες του σε πρωτεΐνη, μέσω της φυσικής διατροφής;\nΔιάφορες τροφές πλούσιες σε πρωτεΐνη, τις οποίες μπορείτε να εντάξετε στην καθημερινή σας διατροφή είναι:\nΣτήθος κοτόπουλο, γαλοπούλα.\nΜοσχαρίσιο και χοιρινό φιλέτο.\nΓαλακτοκομικά χαμηλών λιπαρών, όπως γιαούρτι 2%, γάλα ελαφρύ 1,5%, cottage cheese.\nΜικρά ψάρια, όπως σαρδέλες.\nΤόνος (μία φορά την εβδομάδα).\nΌσπρια, όπως φακές, φασόλια.\nΩμοί ξηροί καρποί και σπόροι, όπως αμύγδαλα, φουντούκια.\nΜπορείτε να κάνετε πολλούς συνδυασμούς με βάση τις παραπάνω τροφές. Καλό θα ήταν να μη διαλέγετε για μεγάλο χρονικό διάστημα την ίδια πηγή πρωτεΐνης. Προτιμήστε ένα πλουραλισμό στις επιλογές σας. Για παράδειγμα, τη μια μέρα μπορεί να φάει κανείς 5 αυγά (2-3 κρόκους) και συνδυάστε το με λίγο γιαουρτάκι. Την επόμενη μέρα, ένα φιλέτο κοτόπουλο, ή μοσχάρι με cottage cheese. Την επόμενη, τόνο με λίγη πράσινη σαλάτα (όπως σπανάκι). Υπάρχουν άπειρες επιλογές. Ένας καλός συνδυασμός είναι φιλέτο κοτόπουλο με λίγο καστανό ρύζι και μια σαλάτα ροκά-σπανάκι.\nΕπίσης, είναι πολύ σημαντικό να λαμβάνετε και υδατάνθρακες στα γεύματα σας. Να προτιμάτε ανεπεξέργαστους υδατάνθρακες σε γενικές γραμμές. Ωστόσο σε γεύματα για μετά την προπόνηση συνίσταται η κατανάλωση απλών υδατανθράκων, που αναπληρώνουν πιο γρήγορα το γλυκογόνο στους μύες σας. Επειδή όμως στη συγκεκριμένη ανάρτηση ασχολούμαστε με τις πρωτεΐνες, η αναφορά στους υδατάνθρακες ξεφεύγει από τον σκοπό μας.\nΌσοι γυμνάζονται έχουν μεγαλύτερες ανάγκες από πρωτεΐνη, όμως δεν πρέπει να το παρακάνουν! Οι υπερβολές θα μπορούσαν να δημιουργήσουν προβλήματα. Γι’ αυτό οι ερασιτέχνες αθλητές, δεν πρέπει να υπερβαίνουν τα 2gr πρωτεΐνης ανά κιλό σωματικού βάρους και ανά μέρα.\nΤελικά το πιο βασικό είναι: Μέτρον Άριστον!


Είμαστε όλοι ψηφιακά γυμνοί! | GOTN\nHome τεχνολογία Είμαστε όλοι ψηφιακά γυμνοί!\n9:11:00 π.μ. Add Comment τεχνολογία Edit\nH Πληροφορική υποτίθεται ότι βρίσκεται στα πρόθυρα συγκλονιστικής μετεξέλιξης: κβαντικοί υπολογιστές επί θύραις, «νέφη λογισμικού» συνδεδεμένα με υπερυπολογιστές που\nυπόσχονται παγκόσμια τεχνητή υπερνοημοσύνη και «Διαδίκτυο των Πάντων» όπου θα μας δίνει δεδομένα ακόμη και... το παπούτσι μας. Ομως, κάτι πάει θεόστραβα σε αυτό το Βασίλειο των Δεδομένων.\nΟι απανωτές αποκαλύψεις που ξεκίνησαν με την εξέγερση συνείδησης του πρώην πράκτορα της NSA Εντουαρντ Σνόουντεν έφθασαν τώρα σε ένα λεπτομερειακό ξεμπρόστιασμα του πώς η Υπηρεσία Εθνικής Ασφάλειας των ΗΠΑ είναι σε θέση να μπολιάζει στον υπολογιστή του καθενός μας προγράμματα κατασκοπείας αδιόρατα από οποιοδήποτε «ψηφιακό αντιβιοτικό».\nΗ ανασφάλειά μας είναι τόσο τραγική ώστε οι ερευνητές που ανακάλυψαν τον μηχανισμό αυτόν να προειδοποιούν ότι «η μόνη λύση είναι να πετάξετε τον σκληρό σας δίσκο».\nΚαι σαν να μην έφτανε αυτό, μας αποκάλυψαν – συνεργαζόμενοι με την Interpol – ότι και οι μη κρατικοί απατεώνες είναι σε θέση να κλέβουν δισεκατομμύρια από τις τράπεζες όλου του πλανήτη, παραμένοντας ασύλληπτοι. Διαβάστε στις σελίδες μας το «πόσο γυμνοί είμαστε» και αποφασίστε για το «πόσο εξαρτημένοι πρέπει να είμαστε» από την Πληροφορική.\nΑπό τη Δευτέρα, 16 Φεβρουαρίου 2015, δεν υπάρχει πλέον ούτε το έσχατο φύλλο συκής, η έσχατη ψευδαίσθηση ότι ο υπολογιστής μας και τα προσωπικά μας δεδομένα που φυλάσσονται σε αυτόν βρίσκονται υπό τον έλεγχό μας.\nΗταν αρκετή μία παρουσίαση σε διεθνές συνέδριο στο Μεξικό και η ανάρτηση στο Διαδίκτυο 40 σχετικών σελίδων από τη ρωσική εταιρεία ασφαλείας υπολογιστών Kaspersky για να αποκαλυφθεί ο μηχανισμός διακόρευσης κάθε ψήγματος πνευματικής ιδιοκτησίας που μας απέμενε. Ποιος ήταν ο δράστης τού κατά συρροήν και κατ' εξακολούθησιν εγκλήματος;\nΗ αναφορά της Kaspersky δεν τον ονομάτιζε, αλλά έδινε «τις συντεταγμένες του». Ακολουθώντας τις, το πρακτορείοReuters έφτασε σε μαρτυρίες και βροντοφώναξε την επόμενη ημέρα: η Υπηρεσία Εθνικής Ασφαλείας των ΗΠΑ (NSA) είναι ο Μεγάλος Αδελφός.\nΔεν περνάει μήνας - ή, μάλλον, εβδομάδα... ίσως και μέρα - χωρίς να ανακύψει κάποια τρανταχτή είδηση για παραβίαση ψηφιακών απορρήτων. Αυτό όμως που εκτυλίσσεται από την περασμένη Δευτέρα είναι μια ειδησεογραφία αντάξια του καλύτερου σεναρίου κατασκοπείας.\nΤο κακό είναι ότι δεν είναι μυθιστορία και δεν αφορά μόνον «κακούς», αλλά ίσως και τον οποιονδήποτε από μας.\nΑς ξεκινήσουμε με το ποιος αποκάλυψε τη φοβερή ιστορία. Είναι μια πασίγνωστη διεθνώς εταιρεία προγραμμάτων ασφάλειας υπολογιστών, η Kaspersky Lab. Προβαίνει τακτικά σε διαλευκάνσεις υποθέσεων παραβιαστών (χάκερ) και θεωρείται εξαιρετικά αξιόπιστη, ιδιαίτερα λόγω του ότι... δεν έχει συμπάθειες στις κρατικές υπηρεσίες των ΗΠΑ. Γιατί αυτό το τελευταίο;\nΕπειδή ο ιδρυτής και διευθύνων σύμβουλός της, ονόματι Ευγένιος Κασπέρσκι, είχε σπουδάσει κρυπτογραφία σε σχολείο της KGB και είχε εργασθεί στην ανάλογη υπηρεσία του ρωσικού στρατού. Ωστόσο, όποτε η Kaspersky προβαίνει σε αποκαλύψεις, φροντίζει να τις τεκμηριώνει με αδιάσειστα στοιχεία, οπότε...\nΣτην παρουσίαση της Δευτέρας η Kaspersky ολοκλήρωσε κατ' ουσίαν τη διαλεύκανση μιας υπόθεσης που είχε ξεκινήσει να ψάχνει από το 2012 (βλ. www.tovima.gr/science/article/?aid=462507).\nΤότε είχε εντοπίσει ότι οι ιοί Flame και Stuxnet - που είχαν «χτυπήσει» τις ιρανικές πυρηνικές εγκαταστάσεις μέσω των συστημάτων αυτοματισμού της Siemens - είχαν φτιαχτεί από τη συνέργεια των ειδικών της αμερικανικής NSA και του ισραηλινού Σώματος Κυβερνοπολέμου.\nΑλλά το πώς ακριβώς είχαν εξελιχθεί αυτοί οι ιοί, με τι προγραμματιστικά εργαλεία και με ποιο «βεληνεκές», ήταν κάτι που μπόρεσε να ξεδιαλύνει μόλις πρόσφατα.\nΓια να καταλάβουμε τα όσα αποκάλυψε, ας θυμηθούμε το τι κάνει ο υπολογιστής μας όταν ξεκινά: πρώτα διαβάζει τον «Δεκάλογο των εντολών» που λέγεται BIOS, αμέσως μετά ελέγχει τα υποσυστήματά του διαβάζοντας τα ενδόμυχα προγράμματα λειτουργίας της κάθε συσκευής (το λεγόμενο firmware) και έπειτα μπαίνει στο γνωστό μας λειτουργικό σύστημα και τις εφαρμογές που έχουμε εγκαταστήσει στον σκληρό μας δίσκο.\nΤα όποια «ψηφιακά αντιβιοτικά» χρησιμοποιούμε για την καταπολέμηση ιών περνούν από ψιλό κόσκινο τα πάντα εκτός από το firmware των συσκευών, που είναι μυστικό του κατασκευαστή της εκάστοτε συσκευής. Ιδιαίτερα αυτή η μυστικότητα του firmware είναι επτασφράγιστη στην περίπτωση των σκληρών δίσκων που φιλοξενούν τα δεδομένα μας.\nΤι κάνει λοιπόν ο καλός κατάσκοπος που θέλει να διεισδύσει στον υπολογιστή του «εχθρού», αλλά εκείνος τον έχει «στεγανοποιήσει» αποκόβοντας κάθε επικοινωνία του με το Διαδίκτυο;\nΟπως ανακάλυψε περιδεής η Kaspersky - και το επιβεβαίωσε το Reuters με μαρτυρία πρώην στελεχών της NSA - η Υπηρεσία Εθνικής Ασφαλείας των ΗΠΑ φροντίζει να αποκτά τον μυστικό κωδικό του firmware, ώστε οι ιοί που εμφυτεύει να φωλιάζουν στον σκληρό δίσκο και να μην ξεριζώνονται ποτέ.\nΠώς αποκτά αυτούς τους κωδικούς; Πολύ απλά - όπως εξήγησαν στο Reuters - στήνουν μια παραγγελία των συγκεκριμένων δίσκων από το Πεντάγωνο και στέλνουν κάποιους «ειδικούς» να τσεκάρουν το ότι οι συγκεκριμένοι δίσκοι είναι ασφαλείς, ζητώντας το πηγαίο πρόγραμμα του firmware. Δημιουργούν ένα αντίγραφο, στο οποίο μπολιάζουν τον επιθυμητό ιό, και φροντίζουν όποτε ο «εχθρός» παραγγείλει κάποιον σκληρό δίσκο να αλλάξουν το firmware προτού τον παραλάβει. Από εκεί και μετά ο υπολογιστής του τούς ανήκει.\nΟ ιός του firmware είναι ικανός να μολύνει τον υπολογιστή ξανά και ξανά, ακόμη κι αν σβήσει κανείς «οριστικά» τα περιεχόμενα του σκληρού δίσκου. «Είναι ικανός να ανασταίνεται συνεχώς» δήλωσε χαρακτηριστικά ο ρουμάνος επικεφαλής ερευνητής της Kaspersky, Κοστίν Ράιου (Costin Raiu). Και συμπλήρωσε: «Για τους περισσότερους σκληρούς δίσκους υπάρχουν λειτουργίες εγγραφής στο firmware, αλλά δεν υπάρχουν λειτουργίες ανάγνωσής του. Αυτό σημαίνει ότι είμαστε πρακτικά τυφλοί και δεν μπορούμε να ανιχνεύσουμε σκληρούς δίσκους που έχουν μολυνθεί από τέτοιον ιό».\nΣτη διαλεύκανση του προγραμματιστικού μηχανισμού της ψηφιακής κατασκοπείας η Kaspersky έφτασε με αφορμή ακριβώς την αντιπάθεια προς αυτήν των υπηρεσιών των ΗΠΑ: Ο κάτοχος ενός μολυσμένου υπολογιστή από ερευνητικό ίδρυμα χώρας της Μέσης Ανατολής κατέφυγε σε αυτούς για να βρει τι του είχαν φυτέψει.\nΨάχνοντας τον σκληρό του δίσκο, οι ερευνητές της Kaspersky είδαν ότι τίποτε δεν θύμιζε τους ιούς των περίπου 60 ομάδων χάκερ που παρακολουθούν διεθνώς, εκτός από τα ίχνη που είχε αφήσει ο ιός Stuxnet. Αρχισαν να συλλέγουν μεθοδικά κάθε παρόμοιο στοιχείο, να καταγράφουν τη «χρονοσφραγίδα του» και να το συσχετίζουν με οτιδήποτε στο Διαδίκτυο.\nΚατέληξαν στο ότι η συγκεκριμένη οικογένεια ιών - που την βάφτισαν «Equation group» - είχε πιθανότατα ξεκινήσει να στήνεται το 1996 και πρωτοεκδηλώθηκε το 2001, αλλά σίγουρα άρχισε να δρα επιθετικότερα από το 2008 (τη χρονιά που ο Ομπάμα έγινε πρόεδρος των ΗΠΑ).\nΟι χώρες που έγιναν στόχοι των προγραμμάτων της ήταν περισσότερες από 30, μεταξύ των οποίων το Ιράν, η Ρωσία, η Συρία, το Αφγανιστάν, το Καζακστάν, το Πακιστάν, η Κίνα, το Μάλι, η Υεμένη, η Αλγερία, η Γαλλία, η Γερμανία, η Βραζιλία, η Ινδία και οι ίδιες οι ΗΠΑ, σε υπολογιστές που ανήκαν κυρίως σε κυβερνητικές και στρατιωτικές υπηρεσίες, πρεσβείες, τηλεπικοινωνιακούς φορείς, ερευνητικά ιδρύματα και ισλαμικά ιεροδιδασκαλεία. Κατά τους υπολογισμούς τους ο ρυθμός των «χτυπημάτων» ήταν (και είναι) περίπου 2.000 υπολογιστές τον μήνα.\nO τρόπος διείσδυσης των ιών της οικογένειας Equation δεν περιορίζεται μόνο στην υποκατάσταση του firmware των σκληρών δίσκων: μόλυναν CD και μνήμες USB, εμφυτεύονταν ως εικόνες σε διαδικτυακούς κόμβους και διαχέονταν διαδικτυακά μέσω ενός προγράμματος-ιού ονόματι Fanny.\nΑυτό το τελευταίο εκμεταλλευόταν τα ίδια προγραμματιστικά λάθη που εκμεταλλευόταν ο Stuxnet, πράγμα που επιβεβαίωσε τις υποψίες των ερευνητών. «Είναι πολύ πιθανό», δήλωσε ο Ράιου, «να ήταν το Funny o ανιχνευτής που εντόπισε τους υποψήφιους στόχους στο Ιράν για λογαριασμό του Stuxnet. Οι κατασκευαστές αυτών των προγραμματιστικών ιών σίγουρα σχετίζονται, αν δεν είναι η ίδια ακριβώς ομάδα».\n«Πάντως», συμπλήρωσε, «είναι σίγουρα ό,τι πιο εξελιγμένο έχουμε δει ως σήμερα, με κρυπτογραφικές μεθόδους παρασάγγες μπροστά από όλους τους άλλους χάκερ». Η Kaspersky απέφυγε σκόπιμα να ξεστομίσει η ίδια το όνομα της NSA, έστω κι αν το έπραξε έμμεσα με τη συσχέτιση Equation-Stuxnet. To έκανε το Reuters, με τις μαρτυρίες δύο πρώην πρακτόρων.\nΑλλά για όποιον έχει παρακολουθήσει την υπόθεση Snowden, τον δράστη τον έχει ήδη ονοματίσει από τον Δεκέμβριο 2013 το γερμανικό περιοδικό Der Spiegel, βάσει απόρρητων εγγράφων που του είχε διοχετεύσει ο πρώην πράκτορας της NSA, Edward Snowden: είναι το Γραφείο Επιχειρήσεων Ειδικής Πρόσβασης της NSA, TAO (Tailored Access Operations).\nΟπως κι αν ερμηνεύσετε αυτή τη δήλωση, το θέμα είναι πως οι μετασεισμικές δονήσεις των αποκαλύψεων γίνονται ήδη αισθητές. «Αν αυτοί οι ισχυρισμοί είναι αληθινοί», δήλωσε στο ίδιο περιοδικό ο Τζον Τσέιμπερς, αφεντικό της κατασκευάστριας τηλεπικοινωνιακών συστημάτων Cisco, «τέτοιου είδους ενέργειες θα υπονομεύσουν την εμπιστοσύνη στον κλάδο μας και την ικανότητά του να παρέχει προϊόντα διεθνώς.\nΠολύ απλά, δεν μπορούμε να δουλέψουμε με τέτοιο κλίμα. Οι πελάτες μας μάς εμπιστεύονται για το ότι θα τους παραδώσουμε προϊόντα που πληρούν τα υψηλότερα πρότυπα ακεραιότητας και ασφάλειας».\nΣτο ίδιο μήκος κύματος, ο σύμβουλος του προέδρου των ΗΠΑ σε θέματα τεχνολογίας Πληροφοριών και Επικοινωνιών, Peter Swire, δήλωσε στο Reuters πως «η έκθεση της Kaspersky έδειξε ότι είναι σημαντικό για τη χώρα μας να εξετάζει τις πιθανές επιπτώσεις στο εμπόριο και τις διπλωματικές σχέσεις πριν αποφασίσει να αξιοποιήσει για τη συγκέντρωση πληροφοριών τις γνώσεις της σχετικά με ρωγμές του λογισμικού».\nΗ επωδός στις προβλέψεις της Kaspersky για το 2045 είναι ένα μαζικό κίνημα τεχνοφοβίας\nΤο σοκ των αποκαλύψεων της Kaspersky περί κρατικής ψηφιακής κατασκοπείας διπλασιάστηκε την ίδια αποφράδα ημέρα με την αποκάλυψη - επίσης από την ίδια εταιρεία - για τον βαθμό ψηφιακής κατασκοπείας στον οποίο έχουν φθάσει και οι ιδιώτες απατεώνες: Μια ομάδα ατόμων από τη Ρωσία, την Ουκρανία, την Κίνα και διάφορες χώρες της Ευρώπης είχε αναπτύξει ιούς παρακολούθησης των ενεργειών τραπεζικών υπαλλήλων, ώστε αργότερα να προβαίνουν σε τραπεζικές συναλλαγές «σαν κύριοι».\nΤο αποτέλεσμα ήταν να «αρμέξουν» μέσα σε δυο χρόνια ένα δισεκατομμύριο δολάρια από 100 τράπεζες και χρηματοοικονομικούς οργανισμούς στη Ρωσία, τις ΗΠΑ, τη Γερμανία, την Κίνα, την Ουκρανία, τον Καναδά, το Χονγκ Κονγκ, την Ταϊβάν, τη Ρουμανία, τη Γαλλία, τη Νορβηγία, την Ινδία, το Ηνωμένο Βασίλειο, την Πολωνία, το Πακιστάν, το Νεπάλ, το Μαρόκο, την Ισλανδία, την Ιρλανδία, την Τσεχία, την Ελβετία, τη Βραζιλία, τη Βουλγαρία και την Αυστραλία.\nΤο όλο κόλπο ξεκίνησε το 2013, με την εμφύτευση του ιού ονόματι Carbanak σε υπολογιστές εργαζομένων σε τράπεζα. Από εκεί οι απατεώνες ήταν σε θέση να διεισδύσουν στο εταιρικό δίκτυο της τράπεζας, να εντοπίσουν τους υπολογιστές των διαχειριστών του και να προχωρήσουν σε παρακολούθηση μέσω video.\nΑυτό τους επέτρεπε να βλέπουν και να καταγράφουν ό,τι συνέβαινε στις οθόνες του προσωπικού που ασχολούνταν με τα συστήματα μεταφοράς χρημάτων. Με αυτό τον τρόπο, οι απατεώνες μπορούσαν να μάθουν μέχρι και την τελευταία λεπτομέρεια για τις τραπεζικές διαδικασίες και να μιμηθούν τις δραστηριότητες του προσωπικού ώστε να μεταφέρουν και να ρευστοποιήσουν χρηματικά ποσά.\nΓια παράδειγμα, αν ένας λογαριασμός είχε 1.000 δολάρια, οι απατεώνες άλλαζαν την αξία του σε 10.000 δολάρια και έπειτα μετέφεραν τα 9.000 σε δικούς τους λογαριασμούς.\nΟ κάτοχος του λογαριασμού δεν υποπτευόταν ότι υπήρχε κάποιο πρόβλημα, γιατί το κεφάλαιο των 1.000 δολαρίων ήταν ακόμη εκεί. Επιπλέον, οι εγκληματίες αποκτούσαν τον έλεγχο των ATM των τραπεζών και μέσω εντολών τα ρύθμιζαν ώστε να πληρώνουν μετρητά σε προκαθορισμένα χρονικά διαστήματα. Οταν ερχόταν η στιγμή της «εθελοντικής πληρωμής», ένα από τα παλικάρια της συμμορίας φρόντιζε να είναι δίπλα στο μηχάνημα για να εισπράξει.\n«Οι ληστείες αυτές αποτέλεσαν έκπληξη» δήλωσε ο αρμόδιος ερευνητής της Kaspersky, Σεργκέι Γκολοβάνοφ, «γιατί για τους απατεώνες δεν έπαιζε κανένα ρόλο τι λογισμικό χρησιμοποιούσαν οι τράπεζες.\nΟπότε, ακόμη κι αν μια τράπεζα χρησιμοποιεί ένα ειδικά γραμμένο γι' αυτήν λογισμικό, δεν είναι ασφαλής: Οι εγκληματίες δεν χρειάστηκε καν να χακάρουν τις ηλεκτρονικές υπηρεσίες των τραπεζών. Μόλις αποκτούσαν πρόσβαση στο δίκτυο, μάθαιναν πώς να κρύψουν τις κακόβουλες δράσεις τους πίσω από νόμιμες ενέργειες».\nΟ απόηχος αυτών των δύο «αποκριάτικων αποκαλύψεων» δεν μπορεί παρά να είναι σκέψεις - μαύρες σκέψεις. Διότι, πώς να εφησυχάσεις ότι η όποια NSA σε παρακολουθεί «για το καλό σου»;\nΠώς να δεχτείς ότι τα πάντα όσα γράφεις και καταχωρείς στον υπολογιστή σου - ιδέες, σχόλια, προσωπικές απόψεις και εμπειρίες, πνευματικά έργα - είναι ανά πάσα στιγμή προσβάσιμα από αθέατους κατασκόπους, που ποιος ξέρει για ποιον πραγματικά δουλεύουν;\nΚι έπειτα, αν τα τσακάλια όπου Γης μπορούν και ξαφρίζουν δισεκατομμύρια από τους φύλακες των οικονομιών μας, τις τράπεζες, ποια διασφάλιση έχει ο μισθός σου, η αποταμίευσή σου, η ίδια η οικονομία ατόμων και κρατών; Και όταν, πολύ σύντομα, ο πλανήτης γεμίσει αισθητήρες και το Διαδίκτυο των Υπολογιστών μεταβληθεί σε Διαδίκτυο των Πάντων, τι θα απομείνει πραγματικά δικό σου, στον έλεγχό σου, μυστικό σου;\nΗ αγωνία αυτή δεν είναι μόνο η αγωνία ενός απλού πολίτη. Την ίδια αγωνία εξέφρασαν ακόμη και αυτοί οι ερευνητές της Kaspersky, όταν δημοσίευσαν - στις 22 Ιανουαρίου 2015 - τις προβλέψεις τους για τον κόσμο μας εν έτει 2045.\nΠλάι στη σιγουριά τους για το ότι «τα ρομπότ θα βρίσκονται παντού γύρω μας», «τα σώματά μας θα είναι γεμάτα αισθητήρες και νανορομπότ», «τα σπίτια μας θα είναι υπερέξυπνα», «οι τρισδιάστατοι εκτυπωτές θα παράγουν τα πάντα, πάμφθηνα» και ότι «όλοι οι υπολογισμοί θα γίνονται από το Ψηφιακό Νέφος» ή ότι «μια τεχνητή υπερνοημοσύνη θα μας φροντίζει μέσω Διαδικτύου», προσέθεσαν και τη γιγαντωμένη τεχνοφοβία. «Δεν θα είναι όλοι ενθουσιασμένοι από τον νέο, γενναίο ρομποτικό κόσμο» έγραψαν.\n«Νέοι Λουδίτες πιθανόν θα προκύψουν για να αντιταχθούν στην ανάπτυξη των έξυπνων σπιτιών, τον αυτοματοποιημένο τρόπο ζωής και τα ρομπότ. Η αντίθεση στις εξελίξεις της πληροφορικής θα τους κάνει να απορρίψουν τη χρήση έξυπνων συστημάτων, συσκευών και ρομπότ και θα αρνηθούν να έχουν την οποιαδήποτε ψηφιακή ταυτότητα».\nΚατά τα λεγόμενα της Kaspersky: «Ολο το κακόβουλο λογισμικό που έχουμε συλλέξει μέχρι στιγμής έχει σχεδιαστεί για να λειτουργεί με το λειτουργικό σύστημα Windows της Microsoft. Ωστόσο, υπάρχουν ενδείξεις ότι υπάρχουν εκδόσεις του και για συστήματα μη Windows.\nΓια παράδειγμα, ένας από τους διαδικτυακούς κόμβους επικοινωνίας της ομάδας Equation λαμβάνει επί του παρόντος δεδομένα από μια μεγάλη δεξαμενή θυμάτων του στην Κίνα, που φαίνεται ότι είναι υπολογιστές Apple με λειτουργικό σύστημα Mac OS X. Αυτό μας οδηγεί στο συμπέρασμα ότι υπάρχει έκδοση για Mac.\nΕπιπρόσθετα, παρατηρήσαμε ότι ένα από τα κακόβουλα λογισμικά, σε μορφή PHP script, παίρνει ιδιαίτερες προφυλάξεις ώστε να "μεταμφιέζεται" σε τύπο αρχείου HTML για iPhone. Το ότι ανακατευθύνει τους χρήστες iPhone στον συνεργαζόμενο με την Equation διακομιστή υποδηλώνει την ικανότητα μόλυνσης και των iPhone».\nΣτους ήδη γνωστούς κατασκοπευτικούς κυβερνοϊούς Stuxnet, Flame και Gauss η έρευνα της Kaspersky προσέθεσε έξι ακόμη μέλη της οικογένειας Equation: τον Funny, τον DoubleFantacy, τον TripleFantacy και τους EquationLaser, EquationDrug και GrayFish. O καθένας τους επιτελεί ξεχωριστό ρόλο, αλλά εκείνος που εξέπληξε με την πολυπλοκότητά του τους ερευνητές ήταν ο GreyFish, που χειρίζεται την όλη «κοπτορραπτική» των σκληρών δίσκων.\nΟπως διαβάζουμε στην αναφορά τους (http://25zbkz3k00wn2tp5092n6di7b5k.wpengine.netdna-cdn.com/files/2015/02/Equation_group_questions_and_answers.pdf): «Οταν ξεκινά ο υπολογιστής, ο GrayFish επιτελεί πειρατεία στους μηχανισμούς φόρτωσης του λειτουργικού συστήματος, φυτεύοντας τον κώδικά του στο αρχείο εκκίνησης (boot record). Αυτό του επιτρέπει να ελέγχει κάθε στάδιο της εκκίνησης των Windows.\nΣτην πράξη, μετά τη μόλυνση, ο υπολογιστής δεν τρέχει πια μόνος του: είναι ο GrayFish που τον τρέχει βήμα προς βήμα, κάνοντας τις απαραίτητες αλλαγές στο φτερό. Μετά την εκκίνηση των Windows, ο GrayFish ξεκινά έναν μηχανισμό αποκρυπτογράφησης τεσσάρων ως πέντε σταδίων, προκειμένου να διασφαλίσει την εκτέλεση κώδικα στο περιβάλλον των Windows.\nΚάθε στάδιο αποκωδικοποιεί και εκτελεί το επόμενο και ολόκληρη η πλατφόρμα θα ξεκινήσει μόνο μετά την επιτυχή εκτέλεση όλων των σταδίων. Για να αποθηκεύσει τις κλεμμένες πληροφορίες - όπως και τις δικές του βοηθητικές πληροφορίες - ο GrayFish εφαρμόζει το δικό κρυπτογραφημένο εικονικό σύστημα αρχείων (VFS) στο εσωτερικό του μητρώου των Windows.\nΓια να παρακάμψει τους μηχανισμούς ασφαλείας του λειτουργικού συστήματος, εκμεταλλεύεται πολλούς νόμιμους οδηγούς, όπως έναν από το πρόγραμμα CloneCD.\nΟ GrayFish αποθηκεύει τα κλεμμένα δεδομένα σε κρυπτογραφημένη μορφή στο μητρώο καταχώρισης (registry), τα αποκρυπτογραφεί δυναμικά και τα εκτελεί».\nΟσο για τον κυβερνοϊό Funny, που δημιουργήθηκε το 2008 με στόχο τη μέση Ανατολή και χώρες της Ασίας, οι ερευνητές της Kaspersky γράφουν: «Ο κύριος σκοπός του Funny φαίνεται ότι ήταν η χαρτογράφηση των "στεγανών" δικτύων. Για τον σκοπό αυτόν χρησιμοποιεί μια μοναδική εντολή και μηχανισμό ελέγχου που βασίζονται στη λειτουργία των USB.\nΟταν μια μνήμη USB έχει μολυνθεί, ο Funny δημιουργεί έναν κρυφό αποθηκευτικό χώρο μέσα του. Επίσης, αν αποθηκευτούν εντολές "επίθεσης στον υπολογιστή" σε αυτόν τον χώρο, ο Funny τις αναγνωρίζει και τις εκτελεί.\nΑν ο ιός μολύνει υπολογιστή που δεν έχει σύνδεση στο Διαδίκτυο, συλλέγει τις βασικές πληροφορίες του συστήματος (τον χάρτη της υποδομής του) και τις αποθηκεύει στην κρυφή περιοχή.\nΑργότερα, όταν το USB μπει σε υπολογιστή συνδεδεμένο στο Διαδίκτυο, ο ιός φροντίζει να συλλεχθούν τα δεδομένα από την κρυφή περιοχή και να αποσταλούν σε ειδικούς διαδικτυακούς κόμβους που ελέγχονται από την Equation group».


Παράδεισος Βοημίας - Ξενοδοχεία, Δημοκρατία της Τσεχίας\nΞενοδοχεία - Παράδεισος Βοημίας\nΠού να μείνετε σε Παράδεισος Βοημίας\nΤα πιο δημοφιλή ξενοδοχεία σε Κτοβά\nHouse With the Pool and Fenced Garden. Great View at Trosky Castle!3 αστέρων\nSpacious Holiday Home in Karlovice With Fenced Garden4 αστέρων\nHotel Pod Šikmou Věží3 αστέρων\nWelcoming Holiday Home With Private Garden, Heating, Parking3 αστέρων\nΤα πιο δημοφιλή ξενοδοχεία σε Χρουμπά Σκάλα\nBeautiful Mansion in Turnov With Swimming Pool3,5 αστέρων\nTranquil Villa in Turnov Northern Bohemian With Terrace3,5 αστέρων\nΤα πιο δημοφιλή ξενοδοχεία σε Μπράνζεζ\nHotel U Kvapilů3 αστέρων\nCozy Chalet in Modrišice With Swimming Pool3 αστέρων\nHotel Grunt3 αστέρων\nHotel Galatea3,5 αστέρων\nElite Cottage in Turnov Near Ski Area3 αστέρων\nΤα πιο δημοφιλή ξενοδοχεία σε Ριτίροβα Λότα\nΕξερεύνηση: Παράδεισος Βοημίας\nΠαράδεισος Βοημίας: Κορυφαίες πόλεις\nΡιτίροβα ΛόταΕνώ βρίσκεστε στην πόλη (Ριτίροβα Λότα), μπορείτε να επισκεφτείτε κοντινά αξιοθέατα όπως: Kost Castle και Πλατεία Κεντρικού Wallenstein.\nΧρουμπά ΣκάλαΕνώ βρίσκεστε στην πόλη (Χρουμπά Σκάλα), μπορείτε να επισκεφτείτε κοντινά αξιοθέατα όπως: Kost Castle και Μπαρόκ Συναγωγή.\nΚτοβάΕνώ βρίσκεστε στην πόλη (Κτοβά), μπορείτε να επισκεφτείτε κοντινά αξιοθέατα όπως: Kost Castle και Μπαρόκ Συναγωγή.\nΜπράνζεζΕνώ βρίσκεστε στην πόλη (Μπράνζεζ), μπορείτε να επισκεφτείτε κοντινά αξιοθέατα όπως: Kost Castle και Πλατεία Κεντρικού Wallenstein.\nKacanovyΕνώ βρίσκεστε στην πόλη (Kacanovy), μπορείτε να επισκεφτείτε κοντινά αξιοθέατα όπως: Kost Castle και Μπαρόκ Συναγωγή.\nΛιμποσόβιτσεΗ πόλη αυτή (Λιμποσόβιτσε) διαθέτει πολλά αξιοθέατα όπως: Kost Castle.\nΠαράδεισος Βοημίας: Κορυφαία σημεία ενδιαφέροντος\nKost CastleΑυτό το καταπληκτικό σημείο ενδιαφέροντος (Kost Castle) βρίσκεται 0,8 χλμ. από το κέντρο (Πόντκοστ), οπότε μπορείτε να το επισκεφτείτε κατά τη διάρκεια του ταξιδιού σας και να βγάλετε φωτογραφίες.\nΜάθετε περισσότερα για: Παράδεισος Βοημίας\nΠαράδεισος Βοημίας - Πώς είναι αυτό το μέρος;\nΑν θέλετε να ανακαλύψετε ένα νέο μέρος, μπορείτε να πάτε εδώ: Παράδεισος Βοημίας. Ο χάρτης μας δείχνει όλα τα ξενοδοχεία στις περιοχές και στις γειτονιές γύρω από αυτό το μέρος (Παράδεισος Βοημίας), επομένως μπορείτε να δείτε πόσο κοντά είστε σε σημεία ενδιαφέροντος και αξιοθέατα. Στη συνέχεια, θα μπορέσετε να κάνετε πιο συγκεκριμένη την αναζήτησή σας στην ευρύτερη περιοχή.\nΠαράδεισος Βοημίας - Τι μπορείτε να δείτε στη γύρω περιοχή;\n• Kost Castle (3,2 χλμ. από το κέντρο της πόλης)\n• Sychrov Castle (7,7 χλμ. από το κέντρο της πόλης)\n• Εκκλησία του Αγίου Ιακώβου του Αποστόλου (11,9 χλμ. από το κέντρο της πόλης)\n• Μονή Καπουτσίνων (12 χλμ. από το κέντρο της πόλης)


ΔΙΕΘΝΗ Archives - Page 274 of 478 - MobileFeed - ΕΡΤ\nΈγγραφα για αποπομπές που σχετίζονται με τον Τραμπ ζήτησε ο Μιούλερ\nΟ ειδικός ανακριτής Ρόμπερτ Μιούλερ ζήτησε έγγραφα και πληροφορίες από τον Λευκό Οίκο σχετικά με μια σειρά γεγονότων, μεταξύ αυτών, δύο αποπομπές στελεχών και μία συνάντηση στο Οβάλ Γραφείο, σύμφωνα με δηλώσεις πηγών που γνωρίζουν το θέμα, στο CNN.\nΤα μέλη της ομάδας ερευνών που έχει συγκροτήσει ο Μιούλερ αναζητούν έγγραφα, αλλά και ηλεκτρονικά μηνύματα σχετικά με τις αποπομπές του πρώην Συμβούλου Εθνικής Ασφάλειας των ΗΠΑ, Μάικλ Φλιν, αλλά και του πρώην διευθυντή του FBI Τζέιμς Κόμεϊ υποστηρίζουν οι ίδιες πηγές.\nΤο αίτημα, του Μιούλερ προς τον Λευκό Οίκο, δείχνει ότι ο ειδικός ανακριτής επικεντρώνει πλέον την έρευνά του στις προσωπικές ενέργειες του προέδρου Τραμπ.\nΗ εφημερίδα “The New York Times” δημοσίευσε ότι η έρευνα του Μίλερ αναζητεί στοιχεία για την παραπάνω συνάντηση στο Οβάλ Γραφείο.\nΟι άνθρωποι του Μιούλερ είχαν επίσης, προσεγγίσει τον Λευκό Οίκο προκειμένου ν΄ ανακρίνουν στελέχη του Λευκού Οίκου που βρίσκονταν μέσα στο προεδρικό αεροσκάφος κατά την επιστροφή του προέδρου Τραμπ από το ταξίδι του στην Ευρώπη κι αναφορικά με την σύνταξη της αρχικής (παραπλανητικής) δήλωσης σχετικά με την συνάντηση του Ντόναλντ Τραμπ Τζούνιορ με Ρωσίδα δικηγόρο.\nΠηγή: CNN, The New York Times, ΑΠΕ-ΜΠΕ\nΜεξικό: Σκάβουν στα ερείπια σχολείου – Μαθητές ανασύρθηκαν νεκροί (video)\nΑνείπωτη τραγωδία και εικόνες χάους στο Μεξικό μετά τα 7,1 Ρίχτερ. Ξεπερνούν τους 200 οι νεκροί, άγνωστος ο αριθμός παγιδευμένων και αγνοουμένων. Στρατιώτες, εθελοντές και γονείς αναζητούν τουλάχιστον 40 μαθητές και δασκάλους στα ερείπια σχολείου, απ’ όπου ανασύρθηκαν νεκροί 26 μαθητές και δύο ενήλικες. Τη βαθιά του λύπη προς τον Πρόεδρο του Μεξικού και τον μεξικανικό λαό εξέφρασε ο Πρόεδρος της Δημοκρατίας Προκόπης Παυλόπουλος.\nΦονικός σεισμός 7, 1 Ρίχτερ στο Μεξικό – Εκατοντάδες οι νεκροί (video)\nΣύμφωνα με τον τελευταίο επίσημο απολογισμό, οι νεκροί ανέρχονται σε 225, με τις αρχές να εκφράζουν φόβους ότι θα αυξηθούν, καθώς βρίσκονται σε εξέλιξη επιχειρήσεις έρευνας και διάσωσης.\nΣε δηλώσεις του, ο Πρόεδρος της χώρας τόνισε ότι προτεραιότητα είναι να διασωθούν όσοι έχουν παγιδευτεί στα ερείπια και να δοθεί η κατάλληλη ιατρική βοήθεια στους τραυματίες.\nΔιασώστες και πολίτες καταβάλλουν απεγνωσμένες προσπάθειες για να εντοπίσουν δεκάδες παιδιά για τα οποία εκφράζονται φόβοι ότι είναι θαμμένα κάτω από τα συντρίμμια ενός σχολείου της Πόλης του Μεξικού.\nΔεκάδες κτίρια κατέρρευσαν και σωλήνες αερίου έσπασαν, με αποτέλεσμα να εκδηλωθούν πυρκαγιές στην πρωτεύουσα και σε άλλες πόλεις στα κεντρικά της χώρας. Συντρίμμια από κτίρια και διαφημιστικές πινακίδες έχουν συνθλίψει πολλά αυτοκίνητα.\nΣύμφωνα με το αμερικανικό Γεωλογικό Παρατηρητήριο USGS, το επίκεντρο του σεισμού εντοπίζεται περίπου 160 χιλιόμετρα ΝΔ της πρωτεύουσας, σε βάθος 51 χλμ.\nOver 200 dead as a 7.1 magnitude #earthquake destroys DOZENS of buildings in central #Mexico pic.twitter.com/gA2tpvwKj4\nΚαθώς η γη σειόταν, το ηφαίστειο Ποποκατεπέτλ, το οποίο είναι ορατό από την πρωτεύουσα όταν η ατμόσφαιρα είναι καθαρή, σημείωσε μικρή έκρηξη. Στις πλαγιές του, μια εκκλησία στο Ατζιτζιχουακάν κατέρρευσε στη διάρκεια λειτουργίας, με αποτέλεσμα να σκοτωθούν 15 άνθρωποι.\nΤο ηλεκτρικό ρεύμα έχει επανέλθει στο 85% της πρωτεύουσας. Τα σχολεία των πολιτειών που χτυπήθηκαν από τον σεισμό παραμένουν κλειστά.\nΌλοι οι Έλληνες είναι καλά, διαβεβαίωσε μιλώντας στην ΕΡΤ η πρόεδρος της ελληνικής κοινότητας στο Μεξικό, Γεωργία Μπουτσιάνη.\nΗ ισχυρή σεισμική δόνηση σημειώθηκε 32 χρόνια ακριβώς μετά τον καταστροφικό σεισμό του 1985 και λιγότερο από δύο εβδομάδες μετά την ισχυρή δόνηση που στοίχισε τη ζωή σε σχεδόν 100 ανθρώπους στο νότιο Μεξικό.\nIσχυρός σεισμός μεγέθους 6,2 Ρίχτερ καταγράφηκε στις ακτές της ανατολικής Ιαπωνίας, κοντά στο σφραγισμένο πυρηνικό εργοστάσιο Φουκουσίμα.\nΤο εστιακό βάθος του σεισμού, μετρήθηκε στα 10 χλμ. με επίκεντρο στα 281 χλμ. νοτιοανατολικά του Καμαϊσί.\nM 6.1 earthquake has occurred 281km ESE of Kamaishi, Japan pic.twitter.com/arfdx7DBgn\n— USGS (@USGS) September 20, 2017\nΈνας παρόμοιος σεισμός το 2011 σκότωσε τέσσερις ανθρώπους και τραυμάτισε 10 ακόμα, ενώ επακολούθησαν κατολισθήσεις και ξέσπασαν πυρκαγιές.\nΣχετική είδηση:Θάνατος και καταστροφή στο Μεξικό από τα φονικά Ρίχτερ (video)\nΣτους 216 νεκρούς ανέβασε ο Μεξικανός υπουργός Εσωτερικών Μιγκέλ Ανχελ Οσόριο Τσονγκ τον τραγικό απολογισμό των θυμάτων εξαιτίας του ισχυρού σεισμού 7,1 βαθμών της κλίμακας Ρίχτερ, ο οποίος έπληξε το κεντρικό Μεξικό την Τρίτη, προκαλώντας την κατάρρευση δεκάδων κτιρίων. Τουλάχιστον 44 από αυτά εντοπίζονται στην πυκνοκατοικημένη πρωτεύουσα, όπου σωστικά συνεργεία αναζητούν επιζώντες στα συντρίμμια. Μεταξύ των θυμάτων και 21 μαθητές δημοτικού που θάφτηκαν κάτω από τα ερείπια του σχολείου τους.\nΔείτε κτήριο που καταρρέει δευτερόλεπτα αμέσως μετά τον καταστροφικό σεισμό.\n— ЯΔϺΙЯ (@Ramir_Lars) September 19, 2017\n#FuerzaMéxico | Rescate de dos niños de la escuela Enrique Rebsamen, en Villa Coapa, DF. pic.twitter.com/aGbm0M5Gyt\nMore than 140 dead after powerful earthquake hits southern #Mexico\n— lecia (@diversitymtrs) September 20, 2017\nΤην ίδια ημέρα πριν από 32 χρόνια, το 1985, ένας άλλος καταστροφικός σεισμός στην ίδιες περιοχές είχε στοιχίσει τη ζωή περισσοτέρων από 10.000 πολιτών.\nIn Pictures: The Deadly #Earthquake That Just Rattled #Mexico City pic.twitter.com/lxJXuQh6CC\n— ABP News (@abpnewstv) September 20, 2017\nΟ σεισμός ήταν ο δεύτερος που συγκλονίζει το Μεξικό μέσα στον Σεπτέμβριο: Ο σεισμός 8,2 βαθμών που έπληξε νότιες Πολιτείες την 7η Σεπτεμβρίου στοίχισε τη ζωή σε τουλάχιστον 98 ανθρώπους.\nAt least 27 buildings collapsed in #Mexico City #quake – President Pena Nieto pic.twitter.com/5NYQhdJN7C\n#EnPunto En #CDMX reportan 49 fallecidos, en Puebla 32, en Morelos 55, en Edomex 12 muertos y en Guerrero 1 pic.twitter.com/toa8Aw1INT\nMapping the disaster.\nBuildings Across #Mexico City That Toppled in the #Earthquake @nytimes @PresidenciaMX\n— Dr. Tontus HO (@DrTontus) September 20, 2017\nΤουλάχιστον 21 παιδιά έχασαν τη ζωή τους και περίπου 20 αγνοούνται μετά την κατάρρευση του σχολείου. «Ο αριθμός που έχουμε είναι 25 (νεκροί), συμπεριλαμβανομένων 21 παιδιών» στο πρωτοβάθμιο σχολείο Ενρίκε Ρεμπσαμέν, δήλωσε στο τηλεοπτικό δίκτυο Televisa ο Χαβιέρ Τρεβίνιο, υφυπουργός Παιδείας της ομοσπονδιακής κυβέρνησης.\n«Η γυναίκα μου είναι εκεί μέσα. Δεν έχω καταφέρει να μιλήσω μαζί της. Δεν απαντάει. Τώρα μας λένε να κλείσουμε τα κινητά επειδή έχει διαρροή αερίου», είπε ο 33χρονος Χουάν Χεσούς Γκαρσία, συγκρατώντας με δυσκολία τα δάκρυά του.\nΠηγή: ΕΡΤ, Α’ Πρόγρμμα, ΑΠΕ-ΜΠΕ, Reuters, AFP\nΗ Χριστιανοδημοκρατική Ένωση (CDU) της Άνγκελα Μέρκελ θέλει να διατηρήσει στο πόστο του υπουργού Οικονομικών τον Βόλφγκανγκ Σόιμπλε, μέγα ζηλωτή των δημοσιονομικών ισορροπιών, μετά τις βουλευτικές εκλογές της Κυριακής.\n«Αφού διάβασα όλες τις διεκδικήσεις των φιλελεύθερων του FDP: όποιος θέλει να έχει τον Σόιμπλε υπουργό Οικονομικών πρέπει να ψηφίσει την CDU», έγραψε στο Twitter ο γενικός γραμματέας της Χριστιανοδημοκρατικής Ένωσης Πέτερ Τάουμπερ.\nΤο φιλελεύθερο κόμμα FDP έχει κάνει γνωστό ότι σε περίπτωση συμμετοχής του στον υπό την Άνγκελα Μέρκελ κυβερνητικό συνασπισμό, θα ζητήσει το πόστο του υπουργού Οικονομικών.\nΟ Βόλφγκανγκ Σόιμπλε, 75 ετών, κατέχει τη θέση από το 2009 και δεν μοιάζει να έχει την πρόθεση να αποσυρθεί. Άλλωστε είναι υποψήφιος στις εκλογές της Κυριακής.\nΟ Τουσκ συναντήθηκε νωρίτερα με τη Μέι στο περιθώριο της Γενικής Συνέλευσης των Ηνωμένων Εθνών. Αναφέρθηκε στη συνάντηση της ερχόμενης Τρίτης σε ανάρτηση στον λογαριασμό του στο Twitter.\nΕυρωπαίοι αξιωματούχοι είπαν στο πρακτορείο ειδήσεων Ρόιτερς ότι το brexit δεν θα είναι ανάμεσα στα θέματα που θα απασχολήσουν τους ηγέτες στο δείπνο του Ταλίν, όμως η Μέι θα μπορούσε να αξιοποιήσει την ευκαιρία για να ενημερώσει τους υπόλοιπους 27 ηγέτες για τη θέση της.\nΕλάχιστη πρόοδος έχει καταγραφεί μέχρι τώρα στις διαπραγματεύσεις για το brexit, ενώ οι ρωγμές στο Συντηρητικό Κόμμα βαθαίνουν. Η ομιλία της Μέι στη Φλωρεντία θεωρείται μια ευκαιρία για τη βρετανίδα πρωθυπουργό να δώσει ώθηση στις συνομιλίες και να ανακτήσει ένα μέρος τουλάχιστον του κύρους και της ισχύος της.\nΜολονότι ο Τουσκ έχει την ευθύνη για τον συντονισμό των 27 ηγετών όσον αφορά το brexit, μόνον ο Μισέλ Μπαρνιέ είναι εξουσιοδοτημένος να διαπραγματεύεται με τους Βρετανούς εκ μέρους της ΕΕ και οι Βρυξέλλες έχουν καταστήσει σαφές στο Λονδίνο πως σε αυτόν θα πρέπει να απευθύνεται για όλα τα ζητήματα.\nΣτην κατηγορία πέντε αναβαθμίστηκε ο κυκλώνας «Μαρία» σαρώνοντας τα νησιά της Καραϊβικής. Με ανέμους που φτάνουν τα 260 χλμ./ώρα η «Μαρία» κινείται σχεδόν στην ίδια περιοχή που είχε υποστεί καταστροφές από την «Ίρμα». Αφού πέρασε απο τη Μαρτινίκα ισοπέδωσε το νησί της Ντομινίκας.\n«Οι κάτοικοι έχασαν ό,τι μπορούσε να χαθεί» δήλωσε ο πρωθυπουργός της μικρής αυτής νησιωτικής χώρας, με τους 72.000 κατοίκους και έκταση όσο η Κεφαλονιά.\nΙσχυροί άνεμοι και βροχές επικράτησαν και στη Γουαδελούπη, όπου οι καταστροφές ήταν μικρότερες.\nΤις επόμενες ώρες αναμένεται να περάσει από το Πουέρτο Ρίκο και τις Παρθένες Νήσους. Στο Πουέρτο Ρίκο οι κάτοικοι ήδη προετοιμάζονται, ενώ στις Παρθένες Νήσους, που ακόμη προσπαθούν να συνέλθουν από την «Ίρμα», έχουν δοθεί οδηγίες στον κόσμο να μην κυκλοφορεί στο δρόμο.\nΙσχυρός σεισμός 7,1 Ρίχτερ συγκλόνισε το Μεξικό\nΑναρτήσεις στα κοινωνικά δίκτυα δείχνουν σκόνη και καπνό να βγαίνει από κτίρια.\nPowerful magnitude 7.1 #earthquake hit #Mexico #mexicoearthquake\n— Vadim (@vadimbythebay) September 19, 2017\nΑ. Γκουτέρες: Παγκόσμιος σκοπός ένας κόσμος χωρίς πυρηνικά όπλα\nΈκκληση για έναν «κόσμο χωρίς πυρηνικά όπλα» απηύθυνε ο Γενικός Γραμματέας του Οργανισμού Ηνωμένων Εθνών Αντόνιο Γκουτέρες κρούοντας τον κώδωνα του κινδύνου για το ενδεχόμενο μιας σύρραξης με τη Βόρεια Κορέα, στην πρώτη ομιλία που εκφώνησε ενώπιον 130 περίπου αρχηγών κρατών και κυβερνήσεων στο πλαίσιο της γενικής συνέλευσης του ΟΗΕ.\n«Με έναν ευρύτερο τρόπο, όλες οι χώρες πρέπει να επιδείξουν βούληση για μεγαλύτερη δέσμευση προκειμένου να επιτευχθεί ο παγκόσμιος σκοπός ενός κόσμου χωρίς πυρηνικά όπλα», τόνισε ο πρώην πρωθυπουργός της Πορτογαλίας.\n1 2 3 … 271 272 273 274 275 276 277 … 476 477 478


Αποφράξεις με κάμερα Φυλή, Έλεγχος με κάμερα Φυλή\nΑποφράξεις με κάμερα Φυλή, Έλεγχος με κάμερα Φυλή: Καλέστε την εταιρεία ΣΤΕΡΓΙΟΣ με τις καλύτερες τιμές στην αγορά και υψηλό επαγγελματισμό.\nΟι διαγνώσεις με κάμερα θα δώσουν στη Φυλή ή σε οποιοδήποτε σημείο μας καλέσετε μόνιμη λύση στο πρόβλημά σας.\nΤιμοκατάλογος διάγνωση με κάμερα Φυλή: Φθηνές τιμές!\nΕνδεικτικός τιμοκατάλογος για διάγνωση με κάμερα Φυλή\nΔιάγνωση με κάμερα Φυλή από: 60€\nΠΡΟΣΦΟΡΕΣ: τιμοκατάλογος Φυλή οικονομικά Stergios Vasileios SA\nΓια Διάγνωση με Κάμερα στη Φυλή καλέστε να πάρετε προσφορά γνωριμίας!\nΘέλω Καθαρισμό δικτύου αποχέτευσης μετά από Διάγνωση με κάμερα στη Φυλή. Τι να κάνω;\nΓιατί Έλεγχο με κάμερα Φυλή από μας;


Δημόσια Επιχείρηση Αερίου Α.Ε. - ΕΜΠΟΡΙΚΗ ΔΡΑΣΤΗΡΙΟΤΗΤΑ - Προμήθεια Αερίου\nΗ ΔΕΠΑ είναι ο κύριος εισαγωγέας φυσικού αερίου αγωγών και υγροποιημένου φυσικού αερίου (LNG) στην Ελλάδα, διαθέτοντας εμπειρία 15 και πλέον ετών στην ελληνική αγορά, γεγονός που της επιτρέπει να επιτυγχάνει τη βέλτιστη δυνατή σύζευξη μεταξύ διεθνούς προσφοράς και εγχώριας ζήτησης.\nΟ στρατηγικός στόχος της ΔΕΠΑ είναι να συνεχίσει να εξασφαλίζει για τους πελάτες της επαρκείς ποσότητες φυσικού αερίου σε ανταγωνιστικές τιμές, από αξιόπιστες και διαφοροποιημένες πηγές, μεγιστοποιώντας την ασφάλεια εφοδιασμού. Η ΔΕΠΑ είναι η μοναδική εταιρεία στην Ελλάδα η οποία έχει υπογράψει μακροχρόνιες συμβάσεις προμήθειας αερίου με τη ρωσική Gazprom, την τουρκική BOTAS, και την αλγερινή Sonatrach.\nΤο συμβόλαιο της ΔΕΠΑ με τη Gazprom εξασφαλίζει τον εφοδιασμό της ελληνικής αγοράς με φυσικό αέριο αγωγού εώς το 2026. Οι υπό εισαγωγή ποσότητες εγχέονται στο ΕΣΦΑ στο σημείο Στρυμονοχώρι Σιδηροκάστρου, κοντά στα ελληνοβουλγαρικά σύνορα. Το συμβόλαιο με την τουρκική BOTAS αφορά την προμήθεια φυσικού αερίου αγωγού έως το 2021. Οι ποσότητες παραδίδονται και εγχέονται στο ΕΣΦΑ στο σημείο Κήποι Έβρου, μέσω του υπάρχοντος ελληνοτουρκικού αγωγού φυσικού αερίου.\nΠαρομοίως, το συμβόλαιο με τη Sonatrach (LNG) εξασφαλίζει την προμήθεια υγροποιημένου φυσικού αερίου (ΥΦΑ) έως το 2021 στην ελληνική αγορά. Οι παραδόσεις του αλγερινού LNG πραγματοποιούνται στον ελληνικό σταθμό αποθήκευσης και επαναεριοποίησης υγροποιημένου αερίου στη Ρεβυθούσα, στον κόλπο των Μεγάρων.\nΕπιπλέον, η ΔΕΠΑ προμηθεύεται ποσότητες LNG από την παγκόσμια ευκαιριακή (spot) αγορά, όταν αυτές είναι διαθέσιμες σε ανταγωνιστικές τιμές για τους πελάτες της, αλλά και για διασφαλιστεί η επαρκής τροφοδοσία της ελληνικής αγοράς σε περιπτώσεις αυξημένης ζήτησης.\nΤέλος, η ΔΕΠΑ πρόσφατα υπέγραψε μία μακροχρόνια σύμβαση προμήθειας με την Αζέρικη AGSC για αέριο, το οποίο θα παραχθεί από το κοίτασμα Shah Deniz II.\nΤαυτόχρονα, η ΔΕΠΑ παρακολουθεί στενά την παγκόσμια αγορά φυσικού αερίου και βρίσκεται σε επαφή με πιθανούς νέους προμηθευτές που διαθέτουν δυνατότητα ιδίας παραγωγής στην Κεντρική Ασία και ευρύτερα, και οι οποίοι εκτιμάται ότι μπορούν να συνεισφέρουν στην ασφάλεια εφοδιασμού της ελληνικής αγοράς σε ανταγωνιστικό κόστος.


Ο Ντρογκμπά τιμήθηκε με το President’s Award της UEFA - News Online\nΑρχική ΑΘΛΗΤΙΚΑ Ο Ντρογκμπά τιμήθηκε με το President’s Award της UEFA\nΟ Ντρογκμπά τιμήθηκε με το President’s Award της UEFA\nΜια μεγάλη τιμή έκανε η UEFA στο Ντιντιέ Ντρογκμπά, ο οποίος έλαβε το ειδικό βραβείο President’s Award στα τέλη του Σεπτεμβρίου. Το βραβείο έχει ιστορία 22 χρόνων και απονέμεται κάθε χρόνο σε άτομα του ποδοσφαίρου που με τη δράση τους εντός και εκτός αγωνιστικού χώρου συνέβαλαν στην ανάπτυξη του αθλήματος.\nΦέτος λοιπόν ήταν η χρονιά του Ντρογκμπά, ενώ το ίδιο βραβείο έχουν λάβει προσωπικότητες όπως ο Μπεκενμπάουερ και ο Κρόιφ. Τις προηγούμενες 3 χρονιές, την τιμητική αυτή διάκριση απονεμήθηκε στους Τότι (2017), Μπέκαμ (2018) και Καντονά (2019).\nΟ Ντρογκμπά αγωνίστηκε τα περισσότερα χρόνια της καριέρας του για την Τσέλσι, για την οποία σκόραρε 164 γκολ σε 381 εμφανίσεις. Με τους «μπλε» είχε κερδίσει τέσσερα πρωταθλήματα Αγγλίας, τέσσερα FA Cup και έναν τίτλο Champions League. Κορυφαία στιγμή στην καριέρα του ήταν το 2012, όταν κατάφερε να σηκώσει την κούπα του Champions League μέσα στο Μόναχο, με αντίπαλο τη Μπάγερν. Μετά από δικό του γκολ το ματς πήγε στην παράταση κι εκεί με πέναλτι χάρισε στην Τσέλσι τον τίτλο.\nΌμως η συμβολή του στο άθλημα δεν έμεινε μόνο στις αγωνιστικές του επιδόσεις ως επιθετικός. Ο Ντρογκμπά, ο οποίος κατάγεται από την Ακτή Ελεφαντοστού, έχει προσφέρει μεγάλο φιλανθρωπικό έργο στην πατρίδα του, χρηματοδοτώντας την κατασκευή νοσοκομείου για παιδιά, ενώ με τη στάση του αποτελεί παράδειγμα για τους νέους της Αφρικής. Ο πρόεδρος της UEFA, Αλεξάντερ Τσέφεριν, δήλωσε για τον Ντρογκμπά ότι «Είναι ηγέτης, πρωτοπόρος κι αφοσιωμένος στο να επιτυγχάνει μέσα στο γήπεδο όπως και να βοηθά άλλους ανθρώπους εκτός αυτού».\nΠαρότι έπαιξε και για άλλες ομάδες, η μεγάλη αγάπη τού Ντρογκμπά ήταν πάντοτε η Τσέλσι με την οποία κέρδισε το 2012 το Champions League, έχοντας πρωταγωνιστικό ρόλο. Για την Τσέλσι που βρίσκεται δεύτερη σε τίτλους Premier League πίσω από τη Μάντσεστερ Γιουνάιτεντ, ένας ευρωπαϊκός τίτλος αποτελεί πάντα έναν από τους στόχους της. Για τη φετινή σεζόν το στοίχημα bwin για τον τίτλο του Champions League δείχνει τις Μπάγερν, Μάντσεστερ Σίτι και Λίβερπουλ ως τα κορυφαία φαβορί. Μέσα στην 8αδα της διεκδίκησης βρίσκεται και η Τσέλσι, η οποία παραμένει μια από τις δυνατότερες αγγλικές ομάδες.\nΣε αυτή την αγγλική ομάδα ο Ντρογκμπά έδωσε τα καλύτερα χρόνια της καριέρας του. Μάλιστα είναι ο 4ος καλύτερος σκόρερ όλων των εποχών για την Τσέλσι και ταυτόχρονα ο καλύτερος παίκτης της εθνικής Ακτής Ελεφαντοστού με την οποία κατάφερε πράγματα πρωτόγνωρα.\nΑυτά τα κατορθώματα του Ντρογμπά, σε συνδυασμό με την ακτιβιστική του δράση σε ευαίσθητα κοινωνικά ζητήματα και την μεγάλη προσφορά στην πατρίδα του, έπαιξαν καθοριστικό ρόλο στην απόφαση της UEFA να του απονείμει φέτος το President’s Award.\nΠροηγούμενο άρθροΤραυματισμός μικρής Αλεξίας από σφαίρα: Ξεκινά η δίκη. 95% αναπηρία, είναι σε καροτσάκι\nΕπόμενο άρθροΤην εικόνα με το σφυρί δεν τη θυμάμαι. Με θύμωσε αυτό που είπε για την μάνα μου


Αυτή είναι η πιο γλυκιά και η πιο νόστιμη ανακοίνωση εγκυμοσύνης - www.olivemagazine.gr\nΑλήθεια, ποια είναι η καλύτερη στιγμή για να πεις στο σύζυγο/φίλο/μαμά σου ότι είσαι έγκυος; Οι συνθήκες δεν μοιάζουν ποτέ ιδανικές. Αργά ή γρήγορα, όμως, η φουσκωμένη σου κοιλίτσα θα αρχίσει να σε προδίδει. Τι θα έλεγες, λοιπόν, να το κάνεις σήμερα κιόλας κατά τη διάρκεια του φαγητού;\nΦαντάσου σκηνικό. Έχετε γυρίσει το βράδυ από τη δουλειά και τρώτε μαζί βραδινό. Κάπου ανάμεσα στη σάλτσα από τα λαζάνια, ο καλός σου αρχίζει να διακρίνει κάτι σαν γράμματα πάνω στο πιάτο του. Δεν δίνει ιδιαίτερη σημασία. Αφού ευχαριστηθεί το γεύμα του, όμως, στη μέση του κατάλευκου πιάτου (γιατί εννοείται ότι το έχει γλύψει από τη λαιμαργία του) θα δει το πιο γλυκό και όμορφο μήνυμα «Θα γίνουμε γονείς». Και κάπως έτσι τα εξαιρετικά ζυμαρικά που μαγείρεψες θα μοιάζουν ποταπά μπροστά στο μεγαλύτερο δώρο που θα δεχτεί ποτέ στη ζωή του, το παιδί του. Πες μου τώρα ότι αυτή την στιγμή δεν θα την θυμάται για πάντα!\nΣενάριο δεύτερο: Καλείς τη μαμά σου για καφέ και ενώ όλη μέρα δεν μπορείς να κρύψεις τον ενθουσιασμό σου και χαζογελάς διαρκώς, παίρνεις το πιο χαλαρό σου ύφος και της προσφέρεις μερικά κουλουράκια για να συνοδεύσει το ρόφημά της. Και επειδή την ξέρεις πολύ καλά, φροντίζεις να βάλεις το αγαπημένο της, ξέρεις αυτό με τις σταφίδες, στο κέντρο του πιάτου. Και τσουπ, σαν άλλο ποντικάκι που πιάνεται στη φάκα, η ανυποψίαστη μητέρα σου, το παίρνει για να αποκαλύψει το μήνυμα που θα της αλλάξει για πάντα τη ζωή: «Θα γίνεις γιαγιά». Αξιαγάπητο, το ξέρουμε.\nhttp://www.jamjar.gr/product/16947/tha-ginoume-goneis, (χαρτομάντηλα για τα κλάμματα των συγγενών δεν συμπεριλαμβάνονται)\nανακοίνωση εγκυμοσύνης, Εγκυμοσύνη, έγκυος


Η διμηνία-πρόκληση που θα κρίνει πολλά – apoel.net\nΑρχική/ΕΙΔΗΣΕΙΣ/Η διμηνία-πρόκληση που θα κρίνει πολλά\nΗ διμηνία-πρόκληση που θα κρίνει πολλά\nΈχουμε μπει πλέον στο Νοέμβριο με την ομάδα μας να ταλανίζεται από όλων των ειδών τα προβλήματα τα οποία καθρεφτίζονται κάθε εβδομάδα στον αγωνιστικό χώρο και στη βαθμολογία. Η επόμενη διμηνία είναι κρίσιμη και καθοριστική αφού υπάρχουν ενδείξεις ότι αν δεν γίνουν άμεσες και ουσιαστικές διορθωτικές κινήσεις η κατάσταση θα χειροτερέψει.\nΜπορεί λοιπόν σήμερα να υπάρχει ένας αγώνας στο Ντόρτμουντ αλλά αυτό που πραγματικά απασχολεί είναι αν και πως η ομάδα θα βγάλει την επόμενη διμηνία. Οι τραυματισμοί θερίζουν και το ότι ο Μιλάνοφ πλέον δεν υπολογίζεται είναι ακόμα ένα θέμα που κάνει ακόμα πιο δύσκολη την επόμενη διμηνία.\nΟ ΑΠΟΕΛ πληρώνει με τον πιο έντονο τρόπο τα επαναλαμβανόμενα λάθη της πρώην και δήθεν επιτροπής προγραμματισμού αλλά και την ατυχία με κάποιους τραυματισμούς. Λέμε κάποιους γιατί οι περισσότεροι έχουν λόγο και αιτία. Το ότι αλλάξαμε τρεις προπονητές φυσικής κατάστασης τους τελευταίους 12 μήνες είναι ένας βασικός λόγος που σήμερα παρουσιάζουμε εικόνα πρώτων βοηθειών νοσοκομείου.\nΠρακτικά το μόνο που πρέπει να απασχολεί τους υπεύθυνους είναι πως θα κερδίσουν τον επόμενο αγώνα. Προέχει λοιπόν η Πάφος αλλά είναι ξεκάθαρο ότι μόνο ένα σερί νικών θα βγάλει την ομάδα από το αδιέξοδο στο οποίο βρίσκεται.\nΕπόμενο Το δικό μας τείχος


Fellini Pizza Og Grill Svolvær, Svolvaer - Κριτικές εστιατορίων - TripAdvisor\nFellini Pizza Og Grill Svolvær: Εστιατόρια στην περιοχή\nΔραστηριότητες κοντά σε: Fellini Pizza Og Grill Svolvær\nFellini Pizza Og Grill Svolvær, Svolvaer\nΝο 5 από 15 Εστιατόρια - Svolvaer\nVestfjordgata 8, Svolvaer 8300, Νορβηγία\nΗ πίτσα ήταν αρκετά καλή. Εγώ ζήτησα μακαρονάδα που δεν υπήρχε στο μενού την οποία και ετοιμάσανε αλλά σαν γεύση ήταν μέτρια .\nΕίναι ένα υπέροχο μέρος να φας! Το προσωπικό είναι υπέροχο, πάντα ωραία και ευγενική. Το φαγητό είναι καλό και οι τιμές είναι καλό για τη Νορβηγία!\nΔεδομένου ότι Svolvaer είναι ακριβή προορισμό συνολικά, ήταν μια ευχάριστη έκπληξη στο ωραίο γεύμα που είχαμε εδώ σε μια λογική τιμή.\nΕξαιρετική πίτσα, νόστιμα πιάτα και υπέροχη εξυπηρέτηση\nΣτο Fellini αποκτάτε φανταστική αξία για τα χρήματα. Το φαγητό είναι πραγματικά νόστιμο και φρέσκα, στην ευχάριστη pricerange. Η εξυπηρέτηση είναι γνήσιο, με ζεστό κινητήρα και το γεύμα σας είναι έτοιμη και σερβίρεται γρήγορα. Ιδανικό για οικογένειες και φίλους σε έναν προϋπολογισμό. Συστήνω ανεπιφύλακτα👍\nΕξαιρετική πίτσα καθορίζουν ενώ στη Νορβηγία\nΉμουν πεθαίνουν για πίτσα έτσι έδωσε σε αυτό το μέρος για μια δοκιμή. Λίγο ανοργάνωτη με αρκετή βοήθεια τη νύχτα πήγα αλλά απλώς με θερμής έλασης. Πίτσα ήρθε πολύ γρήγορα - σε λιγότερο από 10 λεπτά με τα πόδια. Έχουν μια μικρή και μεγάλη επιλογή...- μικρό είναι περισσότερο από αρκετό για 1 άτομο. Πολλά διαφορετικά είδη πίτσα για να διαλέξετε.Περισσότερα\nΠίτσα και steak πιάτο ήταν ωραία, το ποτήρι κρασί περιορίζεται στο σώμα, καφές φρικτός. Η εξυπηρέτηση ήταν καλή, καθαρό και τακτοποιημένο.\nΩς Ιταλοί στη Νορβηγία, έχω συνηθίσει να τα χαμηλά πρότυπα για πίτσα σε αυτήν τη χώρα. Γι' αυτό και το εστιατόριο ήταν έκπληξη. Πολύ καλύτερα από ό,τι οποιαδήποτε Pizza μπορείτε να φάτε στο Stavanger αυτές τις ημέρες. Οι τιμές είναι πολύ λογικές και το μέγεθος...του πίτσες είναι τεράστια: " μικρά " σημαίνει στην πραγματικότητα κανονικού μεγέθους και " μεγάλα " είναι τεράστια. Όλα σε ένα πολύ ωραίο εστιατόριο με ανοιχτή θέα στην κουζίνα και πολύ καλή εξυπηρέτηση. Το μόνο πράγμα για τη βελτίωση είναι η μηχανή του καφέ: η μηχανή espresso, θα πρέπει να αποφεύγονται.Περισσότερα\nΜετά από αρκετές ημέρες camping, ήμασταν πολύ χαρούμενοι να βρείτε Fellini πίτσα σε Svolvaer. Οι πίτσες είναι μεγάλα, φτιαγμένα από φρέσκα υλικά, και σε λογικές τιμές. Δεδομένου ότι τα γεύματα είναι αρκετά ακριβό στη Νορβηγία για ταξιδιώτες (ιδίως σε μέρη όπως τα νησιά Lofoten) ήμασταν...ενθουσιασμένοι για να βρούμε ένα καλό, ζεστό γεύμα για μια καλή τιμή. Το μόνο μου πρόταση θα ήταν να έχουν λίγα περισσότερα χορτοφαγική επιλογές, δεδομένου ότι η πλειονότητα των πίτσες είναι κάπως βαριά για το κρέας. Πιστεύαμε ότι ο ιδιοκτήτης και ο σερβιτόρος ήταν πολύ ευγενικοί και φιλόξενοι. Σίγουρα θα συνιστούσα αυτό το μέρος σε ταξιδιώτες.Περισσότερα\nΗ Τίνα Og Norleif εγώ και ο σύζυγός μου απολαύσαμε πραγματικά την εμπειρία των δοκιμαστηρίων το ειδικό σώμα πίτσα. Τώρα. ανέμ.\nΚαταπληκτικό μέρος πολύ ευχαριστημένοι!\nΕξαιρετικό φαγητό, φιλικό ιδιοκτήτη και θα μου άρεσε πολύ να επιστρέψω! Αισθάνομαι τόσο ευπρόσδεκτη σε αυτό το εστιατόριο. Καταπληκτικό!\nΛάβετε γρήγορα απαντήσεις από το προσωπικό του Fellini Pizza Og Grill Svolvær και από προηγούμενους επισκέπτες.\nΥπαίθρια τραπέζια, Διανομή κατ’ οίκον, Φαγητό σε πακέτο, Κρατήσεις, Καθίσματα, Με προσωπικό σερβιρίσματος, Πάρκινγκ στο δρόμο, Δωρεάν πάρκινγκ εκτός δρόμου, Διαθέσιμα καρεκλάκια για μωρά, Πρόσβαση σε αναπηρική καρέκλα, Σερβίρει αλκοόλ, Κρασί και μπύρα, Δωρεάν WiFi\nΔιεύθυνση: Vestfjordgata 8, Svolvaer 8300, Νορβηγία\nΑριθμός τηλεφώνου: +47 76 07 77 60


Εταιρική Χρεωστική Κάρτα | Συνεταιριστική Τράπεζα Θεσσαλίας\nΠλέον οι επιχειρήσεις μπορούν να ικανοποιούν τις εταιρικές τους ανάγκες με ασφάλεια, ταχύτητα και αξιοπιστία με τη εταιρική χρεωστική κάρτα της Συνεταιριστικής Τράπεζας Θεσσαλίας.\nΤι είναι η Εταιρική Χρεωστική Κάρτα VISA\nΗ Εταιρική Χρεωστική Κάρτα VISA είναι η νέα χρεωστική κάρτα της Συνεταιριστικής Τράπεζας Θεσσαλίας, η οποία συνδέεται με τον καταθετικό λογαριασμό όψεως της εταιρίας. Σας επιτρέπει δηλαδή να πραγματοποιείται συναλλαγές χωρίς τη χρήση μετρητών σε όλα τα εμπορικά καταστήματα τα οποία δέχονται χρεωστικές κάρτες Visa.\nH Εταιρική Χρεωστική Κάρτα VISA απευθύνεται κυρίως σε μεσαίου ή μεγάλου μεγέθους επιχειρήσεις με σκοπό τη χρήση της από τα στελέχη τους για την κάλυψη εξόδων (επαγγελματικά ταξίδια, αγορά εξοπλισμού γραφείου, επαγγελματικά γεύματα κτλ.) που πραγματοποιούν για την εταιρεία.\nΓιατί να επιλέξετε την Εταιρική Χρεωστική Κάρτα VISA της Συνεταιριστικής Τράπεζας Θεσσαλίας\nΗ Εταιρική Χρεωστική Κάρτα VISA, σας εξασφαλίζει προστασία που παρέχουν οι «έξυπνες» κάρτες οι οποίες διαθέτουν την τεχνολογία “Chip & Pin”. Κατά τη χρήση της κάρτας είναι απαραίτητη η εισαγωγή του προσωπικού σας κωδικού PIN τόσο στις αγορές μέσω τερματικών POS όσο και στην ανάληψη μετρητών από ATM. Έτσι εξασφαλίζεται η επαλήθευση των στοιχείων σας ηλεκτρονικά χωρίς να απαιτείται η υπογραφή σας ή η προσκόμιση δελτίου ταυτότητας ή άλλου επίσημου εγγράφου.\nΜε τη χρεωστική κάρτα Εταιρική Χρεωστική Κάρτα VISA της Συνεταιριστικής Τράπεζας Θεσσαλίας μπορείτε να πραγματοποιείτε αγορές από όλες τις επιχειρήσεις με το σήμα Visa σε όλο τον κόσμο, καθώς και αναλήψεις μετρητών από τα ATM της Συνεταιριστικής Τράπεζας Θεσσαλίας, του δικτύου ΑΤΜ των Συνεταιριστικών Τραπεζών και της Attica Bank και από ATM με το σήμα Visa όλων των τραπεζών, στην Ελλάδα και το Εξωτερικό.\nΗ Εταιρική Χρεωστική Κάρτα VISA της Συνεταιριστικής Τράπεζας Θεσσαλίας, σας παρέχεται χωρίς ετήσια συνδρομή ενώ δεν επιβαρύνεται με χρεωστικούς τόκους.\nΔυνατότητες με τη Εταιρική Χρεωστική Κάρτα VISA\nΠως λειτουργεί η Εταιρική Χρεωστική Κάρτα VISA\nΗ Χρεωστική Κάρτα VISA, είναι συνδεδεμένη με τον καταθετικό λογαριασμό όψεως που τηρεί η εταιρία στην Συνεταιριστικής Τράπεζας Θεσσαλίας. Η σύνδεση αυτή σας εξασφαλίζει ότι το ποσό το οποίο έχετε διαθέσιμο στον λογαριασμό σας αποτελεί το όριο των συναλλαγών που μπορείτε να διενεργήσετε με την κάρτα σας. Με τον τρόπο αυτό, μπορείτε μόνοι σας να εξασφαλίζετε τον έλεγχο των εξόδων σας καθορίζοντας το όριο των συναλλαγών σας.\nΜπορείτε να ενημερώνεστε για τις συναλλαγές που πραγματοποιήσατε με την Εταιρική Χρεωστική Κάρτα VISA\nΑριθμός Τηλεφώνου Για Απώλεια Κάρτας\nΓια δήλωση απώλειας της κάρτας σας μπορείτε να επικοινωνείτε, όλες τις ημέρες και ώρες στο τηλέφωνο:


Ο πιστός σκύλος που έσωσε την ζωή του αγοριού που τον μεγάλωσε! (Εικόνες & Βίντεο) – DogWay.gr\nHome / DogMag / Ο πιστός σκύλος που έσωσε την ζωή του αγοριού που τον μεγάλωσε! (Εικόνες & Βίντεο)\nSixteen-year-old Joseph Phillips-Garcia from Kanaka Bar B.C., (right) poses with a medal with his mother Fawn Adolph after being presented with a portrait of his dog Sako, at the Purina Animal Hall of Fame ceremony in Toronto on Monday, May 4, 2015. Sako, a King Shepherd who was not at the ceremony, was honoured after helping his owner survive a deadly car accident. THE CANADIAN PRESS/Chris Young\nΟ πιστός σκύλος που έσωσε την ζωή του αγοριού που τον μεγάλωσε! (Εικόνες & Βίντεο)\nDogWay 13 February 2017\tDogMag Leave a comment 3,212 Views\nΜετά από ένα οικογενειακό πικ νικ ο Joe Phillips- Garcia και τα ξαδέρφια του μαζί με τον σκύλο του Sako, επιβιβάστηκαν στο φορτηγάκι τους και πήραν τον δρόμο της επιστροφής.\nΚατά την διάρκεια της επιστροφή το αυτοκίνητο παρεκτρέπει από την πορεία του και τα ξαδέρφια βρήκαν τραγικό θάνατο εκτός όμως του Joe και του σκύλου του Sako, που έγινε ο σωτήρας του.\nΟ Joe λάτρεψε τον Sako από την πρώτη στιγμή που τον υιοθέτησε και ήταν πάντα αχώριστοι! Η αγάπη όμως που έδωσε στον Sako του επιστράφηκε με το παραπάνω!\nΚατά την διάρκεια λοιπόν του ταξιδιού της επιστροφής, κουρασμένος ο Joe αποκοιμήθηκε στα πίσω καθίσματα μέχρι την στιγμή που χτύπησε το κεφάλι του στο αμάξωμα καθώς το αυτοκίνητο αναποδογύριζε. Βαριά τραυματισμένος από το δυστύχημα και ανήμπορος να ζητήσει βοήθεια παρέμεινε μέσα στο δάσος ελπίζοντας να τον αναζητήσουν.\nΌταν οι γονείς είδαν πως τα παιδιά είχαν καθυστερήσει ενημέρωσαν τις αρχές αλλά οι διασώστες δεν μπόρεσαν να βρουν εύκολα το σημείο του ατυχήματος αφού συνέβη σε απόμερο μέρος μέσα στο δάσος.\nΟ Joe βαριά τραυματισμένος ήταν έτοιμος να πέσει σε υποθερμία αφού τις βραδυνές ώρες η θερμοκρασία στο βουνό έπεφτε σε πολύ χαμηλά επίπεδα. Ο Sako βλέποντας ανήμπορο τον αγαπημένο τον φίλο τον κάλυψε με το κορμί του για να τον κρατήσει ζεστό ενώ τον έγλυφε στις πληγές και στο πρόσωπο για να τον κρατά ξύπνιο και να νιώθει την ανάσα του.\nΓια δύο ολόκληρες ημέρες ο Sako κατάφερε να κρατήσει ζωντανό τον Joe μέχρι την στιγμή που οι διασώστες φτάσανε στο σημείο.\nΑυτός ο υπέροχος σκύλος τα είχε καταφέρει! Κράτησε τον φίλο του ζωντανό και παρέμεινε στο πλευρό του την πιο δύσκολη στιγμή της ζωής τους. Ο Joe χρειάστηκε αρκετές επεμβάσεις για να αποκατασταθεί η υγεία του και αρκετούς μήνες μέχρι να ανακάμψει πλήρως.\nΟ Sako τιμήθηκε στο Toronto του Καναδά για τον ηρωισμό τους και πήρε μία θέση στο Hall of Fame ανάμεσα σε 180 ηρωικά τετράποδα, 140 σκυλιά, 27 γάτες και 1 άλογο.\nΔείτε την μαρτυρία του Joe στο βίντεο που ακολουθεί:


CAR SCENTS CALIFORNIA ΑΡΩΜΑΤΙΚΟ - DESERT JASMINE (ΚΟΝΣΕΡΒΑ - 1 ΤΕΜ.)\nCAR SCENTS CALIFORNIA ΑΡΩΜΑΤΙΚΟ - DESERT JASMINE (ΚΟΝΣΕΡΒΑ) - Άρωμα: Desert Jasmine. - Αποσμητικό εσωτερικού χώρου (κονσέρβα). - Κατασκευασμένο από 100% εκλεκτά οργανικά αποστάγματα. - Συσκευασμένο σ..\nCAR SCENTS CALIFORNIA ΑΡΩΜΑΤΙΚΟ - MALIBU MELON (ΚΟΝΣΕΡΒΑ - 1 ΤΕΜ.)\nCAR SCENTS CALIFORNIA ΑΡΩΜΑΤΙΚΟ - MALIBU MELON (ΚΟΝΣΕΡΒΑ) - Άρωμα:Malibu Melon.- Αποσμητικό εσωτερικού χώρου (κονσέρβα).- Κατασκευασμένο από 100% εκλεκτά οργανικά αποστάγματα.- Συσκευασμένο σε ανακυκλ..\nCAR SCENTS CALIFORNIA ΑΡΩΜΑΤΙΚΟ - ICE (ΚΟΝΣΕΡΒΑ) - Άρωμα: Ice.- Αποσμητικό εσωτερικού χώρου (κονσέρβα).- Κατασκευασμένο από 100% εκλεκτά οργανικά αποστάγματα.- Συσκευασμένο σε ανακυκλώσιμο δοχείο αλου..\nΑΝΤΑΛΛΑΚΤΙΚΟ ΑΕΡΑΓΩΓΟΥ ANTI-TOBACCO SISCAR Κατάλληλο για αρωματικό αεραγωγού SISCAR. Ρυθμιζόμενη απελευθέρωση άρωματος. Μπορεί να χρησιμοποιηθεί στο αυτοκίνητο, στο σπίτι ή το γραφείο. Μακράς διαρκεί..\nΑΝΤΑΛΛΑΚΤΙΚΟ ΑΕΡΑΓΩΓΟΥ BLACK ENERGY SISCAR Κατάλληλο για αρωματικό αεραγωγού SISCAR. Ρυθμιζόμενη απελευθέρωση άρωματος. Μπορεί να χρησιμοποιηθεί στο αυτοκίνητο, στο σπίτι ή το γραφείο. Μακράς διαρκεί..


Δοκιμασία στο Ηράκλειο για τον Άρη – Athlitiki\nΔοκιμασία στο Ηράκλειο για τον Άρη\nΗ αναμέτρηση ΟΦΗ – Άρης (19:30 Novasports 2) είναι αυτή η οποία ξεχωρίζει από το σημερινό πρόγραμμα της 13ης αγωνιστικής της Super League Interwetten. Παναιτωλικός – Απόλλων Σμύρνης (17:15 Novasports 1), το άλλο ματς της ημέρας.\nΜε δύο αναμετρήσεις ανοίγει το Σάββατο (19/12) η 13η αγωνιστική της Super League Interwetten, τελευταία του πρώτου γύρου αλλά και για το 2020.\nΣτις 19:30 στο Ηράκλειο ο ΟΦΗ αντιμετωπίζει τον δεύτερο της βαθμολογίας Άρη. Η ομάδα του Γιώργου Σίμου, η οποία προέρχεται από την εκτός έδρας επικράτησή της απέναντι στη Λάρισα στοχεύει στο τρίποντο που θα την φέρει στην 5η θέση της βαθμολογίας ισόβαθμη με τον Παναθηναϊκό… Ο τεχνικός των Κρητικών δεν μπορεί να υπολογίζει για την εν λόγω αναμέτρηση, στις υπηρεσίες των τραυματιών Γιαννούλη, Ουές, Μαρινάκη, Ντε Γκούζμαν, Ναμπί, Σακόρ, Βαζ και Σόουζα. Αντίθετα στην αποστολή των «ασπρόμαυρων» έπειτα 6,5 μήνες και τον σοβαρό τραυματισμό που είχε υποστεί επιστρέφει ο Τσιλιανίδης. Όσον αφορά την ομάδα του Άκη Μάντζιου, μετά τη νίκη της στο ντέρμπι με αντίπαλο τον ΠΑΟΚ θέλει να πετύχει την 5η της νίκη μακριά από την έδρα της. Μοναδικό αγωνιστικό πρόβλημα για τον τεχνικό των «κιτρίνων» αποτελεί ο τραυματίας Κάτσε.\nΝωρίτερα και πιο συγκεκριμένα στις 17:15 στο Αγρίνιο ο Παναιτωλικός υποδέχεται τον Απόλλωνα Σμύρνης. Το συγκρότημα του Τραϊανού Δέλλα, το οποίο επιζητά την δεύτερη του νίκη εντός έδρας αλλά και στο πρωτάθλημα, θα αγωνιστεί απέναντι στην «Ελαφρά Ταξιαρχία» με πέντε απουσίες. Πιο συγκεκριμένα εκτός έχουν τεθεί ο Τζανακάκης που αποβλήθηκε στο εκτός έδρας παιχνίδι με το Βόλο, αλλά και οι τραυματίες Ντάλσιο, Ματσόλα, Καρασαλίδης και Μαλής. Στον αντίποδα οι «κυανόλευκοι» του Γιώργου Παράσχου, που προέρχονται από την εντός έδρας ήττα απέναντι στην ΑΕΚ στοχεύουν στην δεύτερη τους εκτός έδρας νίκη, με στόχο να αυξήσουν την διαφορά τους από τις ομάδες που βρίσκονται κάτω από αυτούς. Στα θετικά για τον έμπειρο τεχνικό, το γεγονός ότι έχει όλους τους παίκτες διαθέσιμους, με τους Φατιόν και Μπεντινέλι που δεν αγωνίστηκαν στο προηγούμενο ματς λόγω τιμωρίας να είναι κανονικά στην αποστολή.\n19:30 ΟΦΗ – Άρης (Novasports 2)\n17:15 Παναιτωλικός – Απόλλων Σμύρνης (Novasports 1)


Νέο How-to με τίτλο "Πώς μπορείτε να προστατέψετε τα παιδιά σας από ακατάλληλο περιεχόμενο στο Netflix"\nΣτο Netflix μπορεί κάποιος να βρει περιεχόμενο για όλες τις ηλικίες. Έχετε όμως την δυνατότητα να περιορίσετε το περιεχόμενο αυτό για τα παιδιά σας, είτε αυτά είναι μικρά είτε είναι έφηβοι. Επίσης μπορείτε, ορίζοντας ένα κρυφό PIN, να έχετε περισσότερες επιλογές γονικού ελέγχου. Ακολουθήστε τα παρακάτω βήματα και ορίστε περιορισμούς στα προγράμματα που βλέπει το παιδί σας στο Netflix.\nΝέο how-to: Μπλοκάρισμα ιστοσελίδων στο Google Chrome με την χρήση του Blocksite\nΜετά απο αρκετό καιρό η ενότητα how-to του wlearn.gr επιστρέφει δυναμικά με ένα νέο και άκρως ενδιαφέρον how-to. Πρόκειται για το Blocksite extension του Chrome με την βοήθεια του οποίου μπορείτε να μπλοκάρετε ή να αφήνετε websites να φορτώνουν στο Google Chrome σας. Όσοι έχετε παιδιά στο σπίτι που χρησιμοποιούν τον υπολογιστή σας ή την Android συσκευή σας, θα σας φανεί ιδιαίτερα χρήσιμο how-to.\nΜπλοκάρισμα ιστοσελίδων στο Google Chrome με την χρήση του Blocksite\nΑναρτήθηκε στις 11:46 π.μ. 2 σχόλια:\nΑλλαγές στην εμφάνιση της εφαρμογής Δοκίμασέ το\nΈχω αλλάξει την διάταξη στην σελίδα Δοκίμασε το. Από σήμερα ο Κώδικας με τον οποίον πειραματίζεστε εμφανίζεται σε πλαίσιο που πιάνει, κατά μήκος, όλη την οθόνη, ενώ το Αποτέλεσμα στον browser εμφανίζεται ακριβώς κάτω από τον κώδικα. Οι αλλαγές αυτές έγιναν στα πλαίσια μιας νέας Σειράς Μαθημάτων που ξεκίνησα να γράφω αυτές τις ημέρες. Όταν έχω κάτι νεότερο για την πορεία του εγχειρήματος θα το γράψω εδώ.\nΤα Νέα στο Internet του wlearn κάνουν... Restart\nΜετά από αρκετούς μήνες χωρίς Νέα στο Internet η ενότητα του wlearn.gr αρχίζει ξανά να ενημερώνει τους επισκέπτες της με τα πιο χρήσιμα και ενδιαφέροντα νέα που δημοσιεύονται σε έγκυρες ιστοσελίδες και αφορούν γενικά την τεχνολογία και ειδικά το internet, τα social networks, δημοφιλή web εφαρμογές αλλά και νέα απο εταιρείες που δραστηριοποιούνται στον χώρο του Internet και της τεχνολογίας.\nΗ ενότητα Νέα στο Internet εμπλουτίζεται καθημερινά με νέα και ειδήσεις οι οποίες κοινοποιούνται την ίδια στιγμή στις σελίδες του wlearn στα social networks. Στην Επικοινωνία μπορείτε να βρείτε όλες τις σελίδες των κοινωνικών δικτύων που το wlearn διατηρεί προφίλ.\nΝέο How-to με τίτλο "Πώς μπορείτε να προστατέψετε ...


Η Πέγκυ Ζήνα αποκαλύπτει αν θα κάνει και δεύτερο παιδί! - Mothersblog.gr\nΗ Πέγκυ Ζήνα αποκαλύπτει αν θα κάνει και δεύτερο παιδί!\nΓια την μικρή της κόρη και την σχέση που έχουν αναπτύξει μεταξύ τους, μίλησε η Πέγκυ Ζήνα σε συνέντευξή της, ενώ αναφέρθηκε και στο ενδεχόμενο να κάνει δεύτερο παιδάκι.\n«Δεν το έχω βάλει σκοπό να κάνω ένα δεύτερο παιδί. Δεν αποκλείω κάτι, αλλά δεν το έχω βάλει σκοπό. Εξάλλου όταν ο άνθρωπος κάνει σχέδια ο Θεός γελάει. Αν ο Θεός μου στείλει κι άλλο παιδάκι ευχαρίστως η Ηλέκτρα θα αποκτήσει αδελφάκι», ανέφερε χαρακτηριστικά η τραγουδίστρια σε συνέντευξη που παραχώρησε στο περιοδικό People.\nΠάντα ήθελε να φέρει στον κόσμο ένα μωράκι και ο ερχομός του ήταν για εκείνη θείο δώρο.\n«Ήθελα πάντα να φέρω στον κόσμο ένα παιδάκι και ευτυχώς όταν το θέλησα δεν άργησε καθόλου ο Θεός να μου το στείλει. Είμαι πολύ δεμένη με την κόρη μου και ο ερχομός της έδεσε περισσότερο τη σχέση μου με τον Γιώργο. Μας αρέσει να βλέπουμε τη Λαίδη και τον Αλήτη, να χαλαρώνουμε αγκαλιά λίγο πριν κοιμηθεί, να παίζουμε, να πηγαίνουμε στις κούνιες και σε παιδότοπους. Με τον μπαμπά της πηγαίνει για καφέ και αναρωτιέμαι τι λένε μεταξύ τους», πρόσθεσε.\nΗ ζωή της άλλαξε ριζικά όταν γεννήθηκε η Ηλέκτρα και όπως είπε αυτό έκανε καλό και στον σύζυγό της.\n«Όταν ο Γιώργος έκανε την εγχείριση στην καρδιά του ήταν μια πολύ δύσκολη περίοδος, όμως εκείνη τη στιγμή το μωράκι που έχεις στην κοιλιά σου, σου δίνει πολλή δύναμη. Φυσικά όλο αυτό έγινε για καλό, γιατί ο Γιώργος ξαναγεννήθηκε. Έγινε πιο υγιής από ποτέ, βελτιώθηκε πολύ η ποιότητα της ζωής του. Τελικά η Ηλέκτρα έκανε πολύ καλό και στους δυο μας γιατί προσέχουμε πολύ την υγεία μας. Παρόλο που τότε πέρασα δύσκολα, τώρα μόνο ως κάτι πολύ καλό το θυμάμαι, γιατί άλλαξε τη ζωή μας προς το καλύτερο», είπε η διάσημη μανούλα.